b'\n_START_ARTICLE_\nHarold Darragh\n_START_SECTION_\nKariera\n_START_PARAGRAPH_\nHarold Darragh se je hokeja na ledu nau\xc4\x8dil na zamrznjenih kanadskih ribnikih. Prve ve\xc4\x8dje korake v svoji karieri je napravil v mo\xc5\xa1tvu Pittsburgh Yellow Jackets, v katerem je igral s Hibom Milksom, Haroldom Cottonom in Lionelom Conacherjem. Leta 1925 se je prebil v ligo NHL, kjer je nastopil v mo\xc5\xa1tvu Pittsburgh Pirates. Zanj je igral pet sezon, od katerih se je le dvakrat uvrstil v kon\xc4\x8dnico lige NHL, v prvi in tretji sezoni. V klubu je ostal tudi po selitvi v Filadelfijo in zanj zaigral pod novim imenom Philadelphia Quakers._NEWLINE_Klub je po prvi sezoni razpadel, Darragh pa je \xc5\xbee med sezono prestopil v vrste drugega NHL mo\xc5\xa1tva, Boston Bruins. Sezono 1931/32 je preigral v mo\xc5\xa1tvu Toronto Maple Leafs in se ob koncu sezone vpisal med zmagovalce Stanleyjevega pokala. V mo\xc5\xa1tvu je igral le \xc5\xa1e del naslednje sezone, saj se je preselil v mo\xc5\xa1tvo lige International Hockey League, Syracuse Stars. V mo\xc5\xa1tvu je pre\xc5\xbeivel dve sezoni, kariero pa je po eni sezoni igranja za Pittsburgh Shamrocks kon\xc4\x8dal leta 1936.'